Μελομακάρονα με κακάο στη ζύμη και επικάλυψη σοκολάτας
Σοκολάτα μέσα και έξω! Ονειρεμένα μελομακάρονα για τους λάτρεις τις σοκολάτας.
380 ml νερό, 530 γρ. ζάχαρη λευκή, κρυσταλλική, 1 ξυλάκι κανέλα, 1 κουτ. σούπας μέλι, 350 γρ. αλεύρι για όλες τις χρήσεις, 200 γρ. σιμιγδάλι ψιλό, 10 γρ. μπέικιν πάουντερ, 50 γρ. κακάο σε σκόνη, 20 γρ. ζάχαρη άχνη, 1 κουτ. γλυκού κανέλα σε σκόνη, 1/2 κουτ. γλυκού γαρίφαλο σε σκόνη, 1/2 κουτ. γλυκού μαγειρική σόδα, 30 γρ. βούτυρο αγελάδας, λιωμένο, 200 ml φρεσκοστυμμένος χυμός πορτοκαλιού, 260 ml ελαιόλαδο, 300 γρ. κουβερτούρα με 52% κακάο, τεμαχισμένη, 1 κουτ. σούπας ηλιέλαιο ή ελαιόλαδο, τριμμένη καρυδόψιχα
Για τα μελομακάρονα με σοκολάτα ξεκινάμε με το σιρόπι και βάζουμε σε ένα κατσαρολάκι τη ζάχαρη, το νερό και την κανέλα, ανακατεύουμε καλά και βράζουμε για περίπου 2 λεπτά, μετρώντας από τη στιγμή που το νερό θα αρχίσει να κοχλάζει.Αποσύρουμε από τη φωτιά, προσθέτουμε το μέλι, ανακατεύουμε και αφήνουμε το σιρόπι να κρυώσει εντελώς.Σε ένα μεγάλο μπολ βάζουμε το αλεύρι, το σιμιγδάλι, το μπέικιν πάουντερ και το κακάο και ανακατεύουμε καλά με το σύρμα.Σε άλλο μπολ ρίχνουμε τη ζάχαρη άχνη, την κανέλα, το γαρίφαλο, τη μαγειρική σόδα, το λιωμένο βούτυρο, τον χυμό και το ελαιόλαδο και ανακατεύουμε πολύ καλά, μέχρι η άχνη να λιώσει.Ρίχνουμε αυτό το μείγμα στο μπολ με το μείγμα αλευριού.Ζυμώνουμε με το χέρι μέχρι να ενωθούν όλα τα υλικά καλά σε ένα ζυμάρι με λιπαρή υφή και πολύ μαλακό.Κόβουμε κομμάτια ζύμης βάρους 30-35 γρ. το καθένα και τα πλάθουμε σε μελομακάρονα.Αν θέλουμε, τα διακοσμούμε πιέζοντάς τα στη χοντρή πλευρά του τρίφτη, ώστε η μία πλευρά τους να γίνει σαγρέ.Προθερμαίνουμε τον φούρνο στους 180°C, κατά προτίμηση στη λειτουργία του αέρα.Αραδιάζουμε τα μελομακάρονα σε δύο ταψιά στρωμένα με λαδόκολλα και τα ψήνουμε για περίπου 20-25 λεπτά.Ξεφουρνίζουμε και, όσο είναι ακόμα καυτά, τα σιροπιάζουμε βουτώντας τα με τρυπητή κουτάλα μέσα στο κρύο σιρόπι, σε δόσεις, για περίπου 30 δευτερόλεπτα.Τα βγάζουμε με τρυπητή κουτάλα και τα αφήνουμε να στραγγίσουν καλά σε σχάρα για 20 δευτερόλεπτα.Λιώνουμε την κουβερτούρα σε μπεν μαρί ή σε φούρνο μικροκυμάτων, αποσύρουμε από το μπεν μαρί, προσθέτουμε το λάδι και ανακατεύουμε με το σύρμα.Αφήνουμε να σταθεί για 5 λεπτά.Βουτάμε τα μελομακάρονα στην κουβερτούρα, τα τοποθετούμε σε μια λαμαρίνα στρωμένη με λαδόκολλα και πασπαλίζουμε με τριμμένα καρύδια.
Αλεύρι (ζύμες),Ζάχαρη,Σοκολάτα,Χριστούγεννα